Centar za rehabilitaciju Fakulteta za odgojne i obrazovne znanosti u Osijeku,

Hrvatska komora edukacijskih rehabilitatora

i

Hrvatsko logopedsko društvo, Slavonsko-baranjska podružnica

pozivaju Vas na online okrugli stol

„Zaštita djece s teškoćama u razvoju od nestručnih pružatelja

rehabilitacijskih usluga u Republici Hrvatskoj“

koji će se održati 11. 3. 2022. godine (petak) s početkom u 10 sati putem platforme Zoom.

PROGRAM

|  |  |  |
| --- | --- | --- |
| 10:00 | Otvaranje okruglog stola i uvodni pozdravi | |
| 10:15 | prof. dr. sc. Mira Lulić, Pravni fakultet Osijek | Ljudska prava – međunarodna perspektiva |
| 10:45 | izv. prof. dr. sc. Blanka Kačer, Pravni fakultet Split  dr. sc. Ljiljana Širić, KBC Osijek | Prava djece-pacijenata u Republici Hrvatskoj |
| 11:15 | prof. dr. sc. Draženka Blaži, Hrvatsko logopedsko društvo | Logopedija – mogućnosti i granice djelatnosti |
| 11:45 | doc. dr. sc. Zlatko Bukvić, Hrvatska komora edukacijskih rehabilitatora | Kompetencije edukacijskog rehabilitatora i edukacijsko-rehabilitacijska djelatnost |
| 12:15 | Rasprava i zaključci | |

Moderatorica: dr. sc. Ljiljana Širić, prof. logoped

Prateći potrebe djece s teškoćama u razvoju i njihovih obitelji, vidljiv je deficit stručnjaka edukacijsko-rehabilitacijskog profila, ponajprije logopeda i edukacijskih rehabilitatora. Manjak stručnjaka ovog profila, uz nedovoljnu i neadekvatnu organizaciju društvene i institucijske podrške dovodi do jačanja drugih, nerijetko upitnih, oblika rada s djecom s teškoćama. Želeći otvoriti javnu diskusiju o ovome fenomenu, pozivamo Vas na uključivanje u online okrugli stol na kojemu će stručnjaci i znanstvenici s područja pravnih znanosti, edukacijske rehabilitacije i logopedije govoriti o značaju primjereno organizirane socijalne podrške temeljene na suvremenim znanstvenim spoznajama, u okvirima profesionalnih zadaća i djelatnosti edukacijskih rehabilitatora i logopeda. Na okruglom stolu će biti govora o kompetencijama, opisu poslova i djelokrugu rada logopeda i edukacijskih rehabilitatora te će se dati pregled prava djece s posebnim osvrtom na prava djece s teškoćama u razvoju.

Kotizacije nema, a poslije okruglog stola sudionicima se dostavljaju potvrdnice na mail.

Prijave za sudjelovanje možete dostaviti na [kromstein@foozos.hr](mailto:kromstein@foozos.hr)

Veselimo se Vašemu dolasku!

Tim Centra za rehabilitaciju Fakulteta za odgojne i obrazovne znanosti Osijek